I den udgave af digtet, der findes i ''[[Hauksbók]]'', er der i strofe 65 en svært tolkelig hentydning til den "Almægtige, der hersker over al ting", som vil stige ned til gudernes hov fra oven.<ref name=SIMEK262>Simek (2007:262)</ref> Dette er blevet tolket som en kristen tilføjelse.<ref name=LINDOW257>Lindow (2001:257).</ref> Den norske religionsforsker [[Gro Steinsland]] mener omvendt, at strofen passer med de sidste strofer og konkluderer, at strofen må senhedensk. Hun påstår videre, at idet Jorden nyskabes, vil en ny hersker netop være naturlig. Hun mener desuden at Kristus ikke vil passe ind i miljøet sammen med hedenske guder, og at det derfor sandsynligvis ikke er ham, der omtales her. De hedenske guder var de kristnes hovedfjende, hvor to religionssystemer stod overfor hinanden, og hun finder det usandsynligt, at de to mytologier blev blandet på den måde.<ref name=steinsland128>Steinsland (2005) s. 128</ref> Vølven afslutter sin fortælling med en beskrivelse af dragen [[Nidhug]], som flyver over himlen med lig i kløerne, hvorpå hun synker tilbage til dødsriget. Det er usikkert, om hun her refererer til en hændelse i rammefortællingen eller til hendes beretning om verdens skæbne.<ref name=steinsland128 />
Religion Folkeminde